Дворът на ДГ "Славейче", втора сграда в кв. Рилци се превърна в още по-цветно и приветливо място за игра и забавление за децата, посещаващи детската градина. С голям ентусиазъм в инициативата се включиха учители, родители, деца и жители на квартала. Освежени са пейките и съоръженията за игра. Почистен е и дворът, дърветата са подкастрени. Обособени са кътове с различни функции - за забавление, общуване и труд. Голяма радост за децата е необичайната декорацията в зелените тревни площи. Стари автомобилни гуми се превърнаха в различни фигури - миньони, слънце, калинка, жабка, кола, мотор, чаши и др., на които малчуганите се забавляват през горещите летни дни. Ръководството на детската градина изказва специална благодарност на всички, включили се в инициативата, дворът на детската градина да стане още по-красив, по-цветен и по-уютен. 