 Седмицата на книгата за децата от група "Делфинче" протече много емоционално и бе наситена с различни прояви. В първия ден от седмицата учителите от групата представиха пред децата вълшебния свят на книжките и любимите детски приказки. През втория ден децата проявиха истинско детско творчество, като оцветиха илюстрации от любими техни приказки и приказни герои. В останалите дни бивши възпитаници на група "Делфинче", вече ученици се включиха с голям ентусиазъм и желание в нашата инициатива "Прочети ми приказка", като всеки донесе своята любима книжка и прочете на малките "делфинчета" приказка. Основната цел на инициативата е да стимулираме децата от най-ранна възраст да опознаят света на книгите и да го обикнат.