Хайде всички, хайде де, Хващаме се за ръце, Радваме се от сърце, Ех, че весело хорце!" На 10.03.2018 г. в гр. Шумен се проведе трети национален конкурс "Децата на България пеят, танцуват, рисуват", организиран от Община Шумен и СУ "Сава Доброплодни". Децата от ДГ № 27 "Славейче" град Добрич в изпълнение на група "Слънчице" и група "Маргаритка" спечелиха I-ва награда в първа възрастова група, раздел "Надиграване" с танца Детско веселие" с ръководител - хореограф Юрий Митев и музикален съпровод Петър Гочев. Малките славейчета впечатлиха жури и публика със сложното изпълнение, невероятния си талант и добро настроение. Наградени бяха с медал, грамота и плакет. 