От 12-14 април в Grand Mall Варна се проведе 14-то издание на Национален музикален фестивал с конкурсен характер ФОЛКЛОРЕН ИЗГРЕВ" 2019 година, на който талантливите деца от ДГ № 27 Славейче", група Маргаритка" завоюваха заслужено първо място. Те се представиха със "Северняшки танц" - хореография г-н Юрий Митев и музика г-н Петър Гочев ръководители на групата за народни танци в детската градина. Децата от група Маргаритка" с учители г-жа Н. Кирова и г-жа Т. Желева, от 3 години се занимават с изучаването на народни танци в детската градина и с голямо желание и ентусиазъм, участват в редица фестивали и конкурси, а спечелените награди и призови места са истинско доказателство за таланта и любовта им към българския фолклор. Ръководството на ДГ изказва своите благодарности на ръководителите на групата за народни танци, на децата за положения труд и енергия и не на последно място на техните родители за отделеното време и съпричастност към изявите на нашите възпитаници! Пожелаваме си и занапред, да се поздравяваме с високи постижения и успехи.