С много емоции и вълнения премина седмицата на киното, театъра и детската книга. В първия ден от седмицата децата от Детска градина "Славейче" направиха своето първо посещение в регионална библиотека "Дора Габе". Малчуганите разгледаха красивите и богато илюстровани книжки, посетиха и Стаята на приказките, където се организират през цялата година колективни четения за най-малките. Във фоайето на библиотеката децата слушаха приказки на грамофон, библиотечен специалист им представи 3D книжка с ефекти, а децата поздравиха с любимите си песнички служителите. След това посетиха книговеза на Стария Добрич, където видяха как се обличат книжките с корици. В следобедните часове педагозите прожектираха на децата филмчета от любими приказки. В следващите дни посетихме печатницата, където буквичките оживяха пред очите на децата по страниците на любимите книжки. "Как се прави телевизия?" бе следващото мероприятие, с което завърши седмицата. В последния ден те посетиха Регионалната телевизия Добрич и влязоха в ролята на репортери. Направихме и редица изложби,посветени на тази иновативна седмица, в която включихме и родителите като наши партньори. Истински интерес породи експозицията от стари фотоапарати през годините, подредихме снимкова изложба на известни български актьори и изложбата от детски рисунки на любима приказка. 