По покана на екипа на ДГ "Славейче" полицаи от РПУ град Добрич подариха на малчуганите един вълнуващ и незабравим ден, за който дълго време споделяха своите впечатления. Кварталният инспектор Ивайло Стойков и неговите колеги запознаха децата с правилата за безопасното поведение на улицата, разказаха им за своята професия, показаха полицейска униформа и разрешиха да бъде разгледан техният автомобил. Със затаен дъх малчуганите наблюдаваха демонстрацията на обща дресура на следово куче - изпълнение на различни команди, подадени от водача към неговия възпитаник. Срещата с кучето беше едно чудесно преживяване за дечицата. Сърдечно благодарим на инспектор Иван Денчев, инспектор Ивайло Стойков, младши инспектор Димитър Стоилов и техния помощник Игор!