УВАЖАЕМИ ГОСТИ, СКЪПИ РОДИТЕЛИ, МИЛИ ДЕЦА, Основната идея на проекта е изграждането на екопътека и създаване на биоразнообразие от растителни и животински видове, за които децата да могат да се грижат и наблюдават. Това ще им даде възможност да се запознаят непосредствено с природата, с нейните ресурси и проблеми, а ние - техните учители постепенно ще възпитаме у тях адекватно отношение и поведение към природата, ще им дадем знания за грижите, които трябва да полагат за нея и за възможностите да я опазват. ПРОЕКТЪТ ЕКОСИСТЕМА СЛАВЕЙЧЕ" е първи по рода си на територията на града, тъй като има практико - ориентиран и природоопазващ акцент и ще се развива в два етапа: Привличане на деца и родители за запознаване с екологични проблеми чрез информационна дейност; Практическо овладяване на правила и участие в еко събития чрез изпълнение на технически операции. Той включва изграждане на еко пътека с различни видове настилка като цялата екопътека е обкантена с дървени пънчета, равновесен мост, за усвояване на равновесно ходене у децата. Дейностите по проекта са изработване на хотели за насекоми с участието на децата, родителите и учителите като част от практическото обучение по опазване на околната среда, висящи къщички за птици, учебни живарници снабдени с увеличително стъкло на капака, поставяне на календар на промените във времето, тематични рисунки, създаване на алпинеум около малко езерце изработено от речни камъни, оформяне на лехи с лечебни растения и храсти, които децата ще засадят и отглеждат. Всичко това има за цел да формира у деца, родители и учители съпричастност към околната среда и загриженост за съхраняване на нейните ценности и богатства. ЕКОСИСТЕМА СЛАВЕЙЧЕ" е факт благодарение на общите усилия на екипа на ДГ и родителите на децата. На вас, скъпи родители, без чиято съпричастност, труд и подкрепа не бихме могли да се справим - благодаря Ви, че гледаме в една посока и имаме една цел и общ приоритет - възпитаване на отговорно поколение. Личния пример е заразен! Устойчивостта на проект ЕКОСИСТЕМА СЛАВЕЙЧЕ" при ДГ № 27 Славейче" е заключена в екологичната информация, на която има право всеки гражданин. Децата по непринуден начин допълват знанията си за възобновяване, повторната употреба и разумното използване на ресурсите на земята. Познанието за опазване на Земята е не просто разпространение на информация, а споделяне на опит и мъдрост. В този смисъл проект ЕКОСИСТЕМА СЛАВЕЙЧЕ", предоставя на всички деца от детските заведения и групи, в град Добрич, възможност да посещават обособените кътове, за да станат съпричастни към опазването живота в екосистемата и разказват на своите приятели и близки за интересни срещи и опити в естествена среда. Мотото на проекта е Избери природата и тя ще ти се отблагодари!