Добре дошли в група "Маргаритка"! Химн на група "Маргаритка" Знаем ний едно цветче, бяло, с жълто сърчице. Всички много го обичаме и искаме, и искаме на него да приличаме. Маргаритка, Маргаритка се зовем. Усмихнати, щастливи ще растем. Че в детската, че в детската градина с нас пролетно е цялата година. Ний държим я във ръка и питаме нейните листа: Дали приятелство ще има за всички нас, за всички нас, дечица мили, в този час? Маргаритка, Маргаритка се зовем. Усмихнати., щастливи ще растем. Че в детската, че в детската градина с нас пролетно е цялата година. Ний сме най-красивите цветя, ние - малките деца! Група Маргаритка" - чуден свят ни събира пак и пак и пак Тук растем, играем и обичаме, тук другари се наричаме. Във игрите всеки ден и час всичко мога да науча аз. Образователният процес се осъществява в съответствие с държавните образователни стандарти за предучилищно образование и подготовка. Организираме учаща среда, в която образователните резултати при децата се постигат, чрез игра и забавление, на база индивидуалните особености на децата. За нас най-ценни са децата - любознателни, питащи и вечно търсещи, малки откриватели на натрупания от възрастните познавателен, социален, културен опит . Ние - екипът на групата, желаем нашите малки маргаритки" да растат безгрижни, весели и усмихнати в двореца на мечтите и царството на игрите в ДГ Славейче". Правила на група "Маргаритка" Тези правила тъй лесни Правят дните ни чудесни! Ние сме приятели добри в учение и в игри. Помагаме на всеки, който има нужда. Не обиждаме другарче, делим болка чужда. Пазим и подреждаме играчките красиви. Игрите ни със тях са толкова любими. Думички вълшебни много знаем. Когато трябва да ги кажем не се маем. Добро утро!" и Довиждане!" Благодаря!" и Извинявай!" - щом е нужно ги употребявай. Растеме ние здрави и щастливи в този дом чудесен. Ще станем умни, работливи в училище ще влезем с песен. За учебната 2018/2019 г. IV -подготвителна група Маргаритка" работи с деца родени 2012 година. Екип на групата Нина Кирова - старши учител, магистър I ПКС Тошка Желева - учител, магистър Светла Николова - помощник - възпитател Текст и музика на химна на групата Мария Димитрова, старши учител по музика 